Ingkang jumênêng sapunika, Kangjêng Gusti Pangeran Adipati Arya Mangkunagara Ingkang kaping VI, ridêring ordhê Nèdêrlansên leyo, komandhuring ordhê oranyê nasao, komandhuring krun ordhê ing Siyam, kolonèl komandhaning lesiyun ing Mangkunagaran Surakarta, putranipun swargi Kangjêng Gusti Pangeran Adipati Arya Mangkunagara kaping IV, patutan saking garwa Radèn Ayu Mangkunagara. Wiyosanipun ing dintên Jumungah Pon tanggal kaping 17 wulan Rêjêp taun Wawu ôngka 1785 utawi tanggal kaping 13 wulan Marêt taun Walandi 1857.